Vesthimmerlands Kommune genkender den skæve konsekvens af strejken

I Vesthimmerlands Kommune kan chef for småbørnsområdet Jens Erik Bangsgaard nikke genkendende til, at hans kommune for alvor mærker konflikten fra på mandag. - Vi har 15-17 småbørn i en puljeordning, og ellers bliver resten passet af kommunens 208 dagplejere. Fra på mandag strejker de stort set alle sammen, og derfor har vi måttet skrive til alle kommunens småbørnsforældre, at de fra på mandag ikke kan få passet deres børn, siger han og tilføjer: - Der er selvfølgelig nogen, der vil få rigtig store problemer, men vi har jo ikke noget alternativ. /ritzau/